বাহ্লীক
বাহ্লীক (Sanskrit: बाह्लिक) হলেন মহাভারতের যুগের বাহ্লীক রাজ্যের রাজা। তিনি, শান্তনুর জ্যেষ্ঠভ্রাতা, যেখানে শান্তনু হলেন হস্তিনাপুরের রাজা। আবার, তিনি ভীষ্মের কাকা। তিনি কুরুক্ষেত্র যুদ্ধে সবচেয়ে বেশি বয়সী যোদ্ধা ছিলেন। তার ছেলের নাম সোমদত্ত এবং মেয়ের নাম পৌরভি। তার ছেলের ঘরের নাতি হলো ভূরিশ্রবা, ভূরি ও শাল এবং মেয়ের ঘরের নাতির নাম অবঘ ও নন্দক। তার মেয়ে পৌরভির স্বামী কাশীরাজ অভীভু কুরুক্ষেত্রে যুদ্ধে কৌরব পক্ষের হয়ে যুদ্ধ করেন। কুরুক্ষেত্র যুদ্ধের ১৪তম দিনে বাহ্লীক সূর্যাস্তের সময় ভীম কর্তৃক নিহত হন। যুধিষ্ঠিরের মতে, তিনি ভারত তথা কৌরব এবং পাণ্ডবদের মধ্যে শান্তি আশা করেছিলেন। তার কথা মহাভারত মহাকাব্যে উল্লেখিত হয়েছে।